kardosdrur/scandi-wiki huggingface dataset:
Jair Melchior

Jair Melchior (født i 1982 i Norge) er siden 1. september 2014, overrabbiner i Danmark.

Liv 
Jair Melchior kommer fra en familie der har haft syv tidligere generationer af rabbinere i København. Hans far Michael Melchior var medlem af Knesset og var i tre årtier overrabbiner i Norge, hans bedstefar Bent Melchior var fra 1970 til 1996 dansk overrabbiner, og hans oldefar Marcus Melchior var fra 1947 til 1969 dansk overrabbiner. 

I 1986 flyttede familien til Israel, hvor Jair Melchior voksede op og blev uddannet til rabbiner. Han taler ikke desto mindre flydende dansk. 

I 2013 blev han overrabbiner for Det Jødiske Samfund i Danmark. Samfundet, der tidligere gik under navnet Mosaisk Trossamfund, er et af de tre anerkendte jødiske trossamfund i Danmark. Det omfatter cirka 2000 af de omkring 8000  danske jøder. Jair Melchior afløste Bent Lexner, der blev overrabiner efter Bent Melchior i 1996.

Privatliv
Med sin hustru Tali har han tre børn.

Noter

Kilder 
Artiklen er oversat fra Wikipedia på tysk

Overrabbinere i Danmark
Nordmænd
Jair
Liste over Mario-rollespil

Mario-serien har inspireret en række rollespil med Mario til at blive udgivet på flere af spilkonsollerne fra Nintendo. Alle spillene har Mario som hovedperson, der ofte ledsages af en eller flere spilbare figurer, herunder eksisterende Mario-figurer og originale figurer introduceret i hvert spil.

Det første spil til at introducere RPG-elementer i Mario-serien var Super Mario RPG, udviklet af Square og udgivet i 1996 til Super Nintendo Entertainment System. Spillet har ikke en direkte efterfølger. To senere spilserier, Paper Mario og Mario & Luigi har bygget videre på konventioner etableret i originalen. Paper Mario-spillene blev udviklet af Intelligent Systems og er kendt for sin særprægede visuelle stilart. Mario & Luigi-spillene blev udviklet af AlphaDream, og er alle blevet udelukkende udgivet på håndholdte konsoller.

Super Mario RPG 
 Super Mario RPG - Super Nintendo Entertainment System (1996)

Paper Mario-serien 
 Paper Mario - Nintendo 64 (2000)
 Paper Mario: The Thousand-Year Door - Nintendo GameCube (2004)
 Super Paper Mario - Wii (2007)
 Paper Mario: Sticker Star - Nintendo 3DS (2012)
 Paper Mario: Color Splash - Wii U (2016)
 Paper Mario: The Origami King - Nintendo Switch (2020)

Mario & Luigi-serien 
 Mario & Luigi: Superstar Saga - Game Boy Advance (2003)
 Mario & Luigi: Partners in Time - Nintendo DS (2006)
 Mario & Luigi: Bowser's Inside Story - Nintendo DS (2009)
 Mario & Luigi: Dream Team Bros. - Nintendo 3DS (2013)
 Mario & Luigi: Paper Jam Bros. - Nintendo 3DS (2015)

Mario + Rabbids-serien 
 Mario + Rabbids Kingdom Battle - Nintendo Switch (2017)
 Mario + Rabbids Sparks of Hope - Nintendo Switch (2022)

Remakes 

 Mario & Luigi: Superstar Saga + Bowser's Minions - Nintendo 3DS (2017)
 Mario & Luigi: Bowser's Inside Story + Bowser Jr.'s Journey - Nintendo 3DS (2019)
RogerEbert.com

RogerEbert.com er en hjemmeside med filmanmeldelser med anmeldelser, som er skrevet af filmkritikeren Roger Ebert for Chicago Sun-Times samt med anmeldelser og essays af andre filmanmeldere. Ebert udvalgte skribenter fra hele verden til at bidrage til siden. Efter Ebert døde i 2013 er siden blevet relanceret under Ebert Digital, der er et partnerskab mellem Ebert, hans hustru Chez og vennen Josh Golden, hvilket allerede begyndte, mens Ebert var i live.

To måneder efter Eberts død hyrede Chaz Ebert film- og fjernsynsanmelder Matt Zoller Seitz som chefredaktør på siden, fordi hans IndieWire blog PressPlay delte mange af de samme bidragsydere som RogerEbert.com, og fordi begge sider promoverede hinanden.

Referencer 

Film
Netdatabaser
Boyhood

Boyhood er en coming-of-age dramafilm fra 2014, der er skrevet og instrueret af Richard Linklater, og med Patricia Arquette, Ellar Coltrane, Lorelei Linklater og Ethan Hawke som skuespillere. Den blev filmet mellem 2002 og 2013, og Boyhood' fortæller historien om Mason Evans Jr. (Coltrane) i hans barndom og op igennem teenageårene fra han er 6 til 18 år, mens han vokser op i Texas med skilte forældre (Arquette og Hawke). Richard Linklaters dater, Lorelei, spiller Masons søster, Samantha.

Produktionen begyndte i 2002 og blev færdiggjort i 2013, med Linklaters mål om at lave en film om at vokse op. Projektet begyndte uden et færdigt manuskript, og kun grundlæggende plotpunkter og slutningen var fastlagt. Linklater udviklede manuskriptet igennem hele produktionen og skrev manuskriptet til det næste års optagelser efter at have set indeværende års optagelser. Han inkorporerede ændringer som han så i skuespillerne, og han lod også alle de store roller bidrage til skriveprocessen ved at inkorporere deres livserfaring i karakterernes historier.Boyhood'' havde premiere Sundance Film Festival i 2014 og den udkom i biograferne den 11. juli 2014. Filmen var med i hovedkonkurrencen ved Filmfestivalen i Berlin 2014, hvor Linklater vandt en Sølvbjørn for bedste instruktør. Filmen blev nomineret til fem Golden Globe Awards i 2015, hvor den vandt for bedste film - drama, bedste instruktør og bedste birolle for Arquette; fim BAFTA-priser, hvor den vandt bedste instruktør og bedste film; og seks Oscaruddelingen, hvor den vandt bedste birolle for Arquette.

Family of th Years sang "Hero" fra 2012 blev brugt både i filmen og traileren, og den forbindelse et top 10 hit i Østrig, Belgien, Tyskland og Schweiz.

Referencer

Eksterne henvisninger 
 

Engelsksprogede film
Amerikanske film fra 2014
Werner Svendsen

Werner Svendsen (født 26. juli 1930, død 27. marts 2018) var en dansk forlægger og tv-programchef.

Svendsen blev mag.art. i litteratur i 1958, hvorpå han fik ansættelse på Gyldendal og senere blev underdirektør på Fremad. I 1967 kom han til Danmarks Radio, hvor han blev chef for tv-kulturafdelingen. Han optrådte på skærmen som interviewer af især forfattere. Han blev på DR til 1989, hvorpå han vendte tilbage til forlagsverdenen som direktør for forlagene Spektrum og Forum. I 2000 blev Svendsen pensioneret, og 2003-2008 var han medindehaver af en boghandel.

Han var gift med forfatteren Hanne Marie Svendsen fra 1954.

Referencer 

Forlæggere fra Danmark
Tv-personligheder fra Danmark
Personer i Kraks Blå Bog (afdøde)
Ronglan Station

Ronglan Station (Ronglan stasjon) er en jernbanestation på Nordlandsbanen, der ligger ved bebyggelsen Ronglan i Levanger kommune i Norge. Stationen består af to spor, en perron med et læskur og en tidligere stationsbygning.

Stationen åbnede 29. oktober 1902, da banen blev forlænget fra Stjørdal til Levanger. Stationen blev fjernstyret 9. januar 1977 og gjort ubemandet 1. april 1979.

Stationsbygningen blev opført i 1902 efter tegninger af Paul Due og er udført med en stueetage i sten og førstesal i træ. Den er nu solgt fra.

Litteratur

Eksterne henvisninger 

Stationer på Nordlandsbanen
Jernbanestationer i Trøndelag
Etableret i 1902
Skogn Station

Skogn Station (Skogn stasjon) er en jernbanestation på Nordlandsbanen, der ligger ved bygden Skogn i Levanger kommune i Norge. Stationen består af to spor, to perroner og en stationsbygning med ventesal. Der er et sidespor for godstrafik til Norske Skog på Fiborgtangen.

Stationen åbnede 29. oktober 1902, da banen blev forlænget fra Stjørdal til Levanger. Stationen blev fjernstyret 9. januar 1977 og gjort ubemandet 7. juni 1998.

Stationsbygningen blev opført i 1902 efter tegninger af Paul Due og er udført med en stueetage i sten og førstesal i træ. Stueetagen rummede oprindeligt billetkontor og ventesal med et særligt rum for damer, mens der var tjenestebolig for stationsforstanderen på første sal. Stationsbygningen blev fredet sammen med ilgodshuset og pakhuset i 2002. Årsagen var at man ønskede at bevare et arkitektonisk, bygningshistorisk og jernbanehistorisk værdifuldt anlæg fra banens åbning.

Litteratur

Eksterne henvisninger 

 

Stationer på Nordlandsbanen
Jernbanestationer i Trøndelag
Etableret i 1902
Levanger Station

Levanger Station (Levanger stasjon) er en jernbanestation på Nordlandsbanen, der ligger i byen Levanger i Norge. Stationen består af flere spor, to perroner og en stationsbygning med ventesal og toilet. En 500 m lang sti fører fra stationen til Levanger sykehus.

Stationen åbnede 29. oktober 1902, da banen blev forlænget dertil fra Stjørdal. Den fungerede som endestation, indtil det næste stykke til Verdal åbnede 1. november 1904. Stationen blev fjernstyret 6. december 1977.

Stationsbygningen blev opført i 1902 efter tegninger af Paul Due. Den toetages bygning er opført i pudset tegl med detaljer i upudset tegl og består af en midterdel med valmtag og to lavere sideføje med sadeltag og trappegavlsmotiver. Gadesiden er udformet med to fremspringende tårne. Stueetagen rummede oprindeligt ventesale, ekspedition, rejsegodsrum og telegraf, mens det var tjenestebolig for stationsforstandere på første sal. Stationsbygningen og en jævnaldrende tosporet remise blev fredet i 2002. Årsagen var at man ønskede at bevare et arkitektonisk, bygningshistorisk og jernbanehistorisk værdifuldt anlæg fra banens åbning.

Litteratur

Eksterne henvisninger 

 

Stationer på Nordlandsbanen
Jernbanestationer i Trøndelag
Etableret i 1902
Joseph Parker

Joseph Dennis Parker (født 9. januar 1992 i South Auckland, New Zealand) er en New Zealandsk professionel bokser. Han var i perioden 2016-2018 indehaver af WBO's version af verdensmesterskabet i sværvægt. Han er bedst kendt for sin kamp mod verdensmesteren Anthony Joshua i 2018, hvor han tabte titlen. Udover dette har han besejret kendte boksere som Hughie Fury, Carlos Takam og Alexander Dimitrenko.

Han blev professionel i juli 2012.

Eksterne henvisninger 
 

Boksere fra New Zealand
Yui Sunami

Yui Sunami (født 7. juni 1991) er en japansk håndboldspiller, som tidligere har spillet for den japanske klub Hokkoku Bank Handball og det japanske landshold.

Hun repræsenterede , da hun var blandt de udvalgte i landstræner Ulrik Kirkelys endelige trup ved Sommer-OL 2020 i Tokyo, hvor holdet endte på en samlet 12. plads. Hun deltog også ved VM 2015 i Danmark og VM 2017 i Tyskland.

Hun var også med til at vinde sølv ved Asienmesterskabet i 2018 på hjemmebane, dog efter finale-nederlag til , med cifrene 25-30.

Referencer 

Håndboldspillere fra Japan
Håndboldspillere ved sommer-OL 2020
Fyrstendømmet Pontecorvo

Fyrstendømmet Pontecorvo () var et fyrstendømme i Italien, der eksisterede fra 1806 til 1815.

Fyrstendømmet blev oprettet af Kejser Napoleon 1. af Frankrig, efter han var blevet konge af Italien i 1805. Det bestod af den italienske kommune Pontecorvo, der siden 1463 havde været en enklave tilhørende Kirkestaten omgivet af Kongeriget Napolis territorium. Fyrstendømmet blev oprettet af Napoleon til hans general Jean Baptiste Bernadotte. Det var officielt suverænt, selv om fyrsten måtte aflægge ed til kongen.

Fyrstendømmet var kortlivet. Efter Napoleonskrigene afslutning i 1815, blev det igen indlemmet i Kirkestaten. I 1820 løsrev Republikken Pontecorvo sig ganske vist fra Kirkestaten, men pavens herredømme blev genoprettet i marts 1821. I 1860 blev enklaven Pontecorvo – sammen med Kirkestatens anden enklave i Syditalien, Benevento – indlemmet i Kongeriget Italien som konsekvens af Italiens samling.

Pontecorvo
Pontecorvo
Etableret i 1806
Ophørt i 1815
Pontecorvo
Pontecorvo
British Film Institute

British Film Institute, ofte forkortet og omtalt som BFI er en film- og velgørenhedsorganisation, der promoverer og bevarer filmproduktion og fjernsyn i Storbritannien.

Organisationen blev etableret ved Royal Charter i 1933 for at:
Opmuntre udviklingen af filmkunst, tv og det bevægelige billede i hele Storbritannien til at fremme deres anvendelse som en kilde til samtidigt liv og manerer, for at fremme uddannelse i film, tv og det bevægelige billede generelt og deres indvirkning på samfundet, for at fremme adgang til og værdsættelse af det bredest mulige udvalg af britiske og udenalndske biografer og for at etablere, pleje og udvikle samlinger, der afspejler det bevægende billedes historie og arv i Storbritannien.

Organistationen driver også de to biografer BFI Southbank (tidligere kendt som National Film Theatre (NFT)) og London IMAX, de rbegge ligger på sydsiden af Themsen i London.

Referencer 

Film
Organisationer fra Storbritannien
Etableret i 1933
International whisk(e)y dag

International whisk(e)y dag (engelsk International whisk(e)y day) er en international mærkedag for whisky, der falder den 27. marts hvert år. Den blev annonceret første gang i 2008. Navnet bruger parenteser for at vise, at det både omfatter skotsk, canadaisk og japansk whisky (uden e) og irsk whiskey (med e). Dagen støtter behandlingen af Parkinsons sygdom samt nydelse af whisky.

Grundlæggelse  
International Whiskey Dag blev lanceret i 2009 ved Whiskey Day Festival i det nordlige Holland. Begivenheden blev skabt til ære for den britiske skribent Michael Jackson og den fejres på Jacksons fødselsdag.

Se også 
 World Whisky Day

Referencer 

Whisky
Mindedage
Etableret i 2008
Munkebjergvej (Odense)

Munkebjergvej er en væsentlig indfaldsvej i Odense-bydelen Munkebjerg. Vejen forbinder Odenses sydlige centrum med Fynske Motorvej og Svendborgmotorvejen.

Den indre del af Munkebjergvej fra Reventlowsvej til ringvejen Munkerisvej er 2-sporet og udført med fartdæmpende foranstaltninger, mens den sydlige del fra Munkerisvej til Niels Bohrs Alle er 4-sporet. Langs hele Munkebjergvej er anlagt cykelstier.

Den indre del af vejen er villavej. Undervejs passeres Munkedammene. Nær ringvejen ligger Syddansk Erhvervsskole (tidligere Hjertegarn) og Kansas City (tidligere Kansas arbejdstøj). Nær Niels Bohrs Alle er indkørsel til Syddanske Forskerparker og Syddansk Universitets vestlige parkeringspladser.

Munkeringen 
Hvor Munkebjergvej krydser ringvejen ved Munkerisvej lå tidligere en rundkørsel kaldet Munkeringen. Munkeringen blev nedlagt i juli 1954 ved anlæg af den sydlige ringvej. Dens tidligere udforming kan stadig ses i den omgivende bebyggelse, hvor et lejlighedskompleks er opført i en del af en cirkelform.

Forlængelse til Fynske Motorvej 

Munkebjergvej blev i 2015 forlænget fra Niels Bohrs Alle til et nyetableret tilslutningsanlæg for den Fynske Motorvej. Denne del af vejen er anlagt som 4-sporet vej med en tilladt hastighed på 70 km/t. I forbindelse med etableringen blev tilslutningen til Landbrugsvej ulovligt nedlagt, men efterfølgende lovliggjort med en ny lokalplan. 

Den forlængede del af Munkebjergvej åbnede den 21. oktober 2015. Samtidig åbnede en del af det nye tilslutningsanlæg, så der kunne køres mod øst på motorvejen fra Munkebjergvej. 

Den 20. april 2016 åbnede den resterende del af tilslutningsanlægget til den Fynske Motorvej helt op, så også trafik mod vest skal bruge vejen for at komme på motorvejen. Samtidig lukkede motorvejsramperne på Svendborgvej og en ny forbindelsesvej, Drejebænken, blev etableret.

Fra den nye del af vejen er der etableret tilkørsler til det kommende Nyt OUH.

Opsætning af støjværn 
På strækningen mellem Munkerisvej og Niels Bohrs Alle blev der i efteråret 2017 etableret støjskærme på en stor del af vejføringen.

Eksterne links 
 Munkebjergvej  - Munkebjergvej på Odense Kommunes hjemmeside
 Landbrugsvej bliver ikke genåbnet - Artikel på Fyens Stiftstidense beskriver at et flertal i By- og Kulturudvalget har besluttet, at den ulovlige lukning af Landbrugsvej skal lovliggøres med en ny lokalplan
 Indre Munkebjergvej  - Den indre del af Munkebjergvej er blevet trafiksaneret, og der arbejdes nu med støjdæmpende foranstaltninger, artikel på Odense Kommunes hjemmeside

Gader i Odense
Indfaldsveje i Danmark
Karl Vilhelm af Anhalt-Zerbst

Fyrst Karl Vilhelm af Anhalt-Zerbst (; 16. oktober 1652 – 3. november 1718) var fyrste af det tyske fyrstendømme Anhalt-Zerbst fra 1667 til sin død i 1718.

Se også 
Anhalts regenter

Eksterne links 

 Slægten Askaniens officielle hjemmeside 

Huset Askanien
Fyrster af Anhalt-Zerbst
Personer fra Zerbst
Tyskere i 1600-tallet
Tyskere i 1700-tallet
Capella (stjerne)

Capella også kaldet Alpha Aurigae (α Aurigae, forkortet Alpha Aur el. α Aur) er den klareste stjerne i stjernebilledet Kusken. Capella er med en tilsyneladende størrelsesklasse på +0,08 den sjette klareste stjerne på himlen (Solen fraregnet), og den tredje klareste på den nordlige halvkugle. Stjernen der befinder sig i en afstand af 42,9 lysår fra Solen er egentlig to dobbeltstjerner.

Capella er cirkumpolar for observatører nord for 44°N og kommer derfor aldrig under horisonten. Navnet betyder Lille ged på latin og betragtes i græsk mytologi som Amalthea der gav bryst til Zeus.

Dobbeltstjerner
Bombardier TRAXX

Bombardier TRAXX er en familie af elektriske og dieselelektriske lokomotiver som bygges af Bombardier på fabrikker i Kassel i Tyskland, samt i Italien.

Betegnelsen TRAXX er et akronym for Transnational Railway Applications with eXtreme fleXibility.

Siden introduktionen i 1997 er bygget en lang række varianter af lokomotiv-typen for både person- og godstrafik.

TRAXX-lokomotiver i anvendelse i Danmark 

Railion, senere DB Cargo Scandinavia, fik i 2007-09 leveret i alt 21 elektriske lokomotiver af typen Traxx F140 AC2, litreret 185 321-185 337 og 185 401-185 406. Lokomotiverne er udstyret så de både kan køre på det svenske/tyske strømsystem (15 kV-16 2/3 Hz) og det danske (25 kV-50 Hz), samt med sikkerhedssystemer for dansk og svensk ATC samt tysk Indusi. Lokomotiverne anvendes på elektrificerede strækninger i alle 3 lande, men især som trækkraft for transitgodstog mellem Tyskland og Sverige.

Svenske Hector Rail har 12 lokomotiver af typen TRAXX F140 AC2, litreret 241.001–241.012, i drift, leveret mellem 2007 og 2011.

Tysk/svenske TX Logistik har 4 lokomotiver af typen TRAXX F140 AC2 godkendt for kørsel i Danmark, 185 507, 185 508, 185 517 og 185 518.

Eksterne henvisninger 
 Railcolor Oversigt over alle leverede TRAXX-lokomotiver på railcolor.net

Danske lokomotiver
Multi-system traktion
Ellokomotiver
Dieselelektriske lokomotiver
TRAXX
Jacquetta af Luxemburg, grevinde Rivers

Jacquetta af Luxemburg, grevinde Rivers (født 1415/1416 – død 30. maj 1472) var den ældste datter af Peter 1. af Luxemburg, greve af Saint-Pol og Brienne og hans gemalinde Margarete af Baux (Margherita del Balzo af Andria).

Hun var en fransk adelsdame (og luxemburgsk prinsesse), der fik en fremtrædende, men ofte overset, rolle i Rosekrigene. Gennem sit kortvarige første ægteskab med Johan af Lancaster, hertug af Bedford, (bror til kong Henrik 5. af England), blev hun tæt allieret med Huset Lancaster.

Senere skiftede hun og hendes anden mand Richard Woodville side. I resten af deres liv støttede de Huset York. Tre års efter Edvard 4. af England tiltrædelse som konge giftede Jacquettas ældste datter Elizabeth Woodville sig med Edvard 4., og Elizabeth blev dronning af England (Queen consort of England). Gennem dem blev Jacquetta mormor til den engelske dronning Elizabeth af York (gift med kong Henrik 7. af England) og oldemor til kong Henrik 8. af England.

Jacquetta blev stammoder til alle engelske (senere britiske) konger og regerende dronninger siden 1509.

Jacquetta og Richard Woodville fik 14 børn.

Som gammel blev Jacquetta anklaget for hekseri i 1470 og igen efter sin død (dvs. i 1484). Hun blev frikendt begge gange.

Se også 

Huset Luxemburg
Huset Lancaster
Kongelige fra England
Klareste stjerner (liste)

De klareste stjerner der kan ses fra Jorden er listet nedenfor. Tabellen indeholder alle stjerner op til en tilsyneladende størrelsesklasse på +2,50. Dette er bestemt ud fra deres maksimum lysstyrke (variable stjerner) eller kombinerede lysstyrke (dobbeltstjerner). De er dermed alle synlige med det blotte øje, dog afhængigt af ens geografiske position.

Kilder 

Stjerner
Ahmed Waseem Razeek

Ahmed Waseem Razeek (født 19. september 1994 i Berlin) er en srilankansk-tysk fodboldspiller.

Karriere

Tidlig karriere

Ahmed Waseem Razeek begyndte allerførst at spille fodbold for NFC Rot-Weiß Neukölln, før han flyttede til Union Berlins ungdoms program. Han har også spillet for Tasmania Gropiusstadtand og Tennis Borussia Berlin i hans tid som ungdomspiller.

Union Berlin

Han lavede sin debut for Union Berlin II, som spillede i Regionalliga Nordost ligaen, i 2012-2013 sæsonen. Han sluttede sæsonen med et mål i seks kampe. I løbet af 2013-2014 sæson, skiftede han mellem at spille for første og reserve holdet. For reserveholdet sluttede han igen sæsonen med et mål i seks kampe. Han skrev under på en professionel kontrakt i 2013–14-sæsonen og spillede hans professionelle debut d. 19 April 2014 da han blev indskiftet i stedet for Christopher Quiring i en 2. Bundesliga kamp mod Karlsruher SC. Det blev hans første og eneste kamp for førsteholdet ud af alle hans kampe i 2014-2015 sæsonen, fordi resten af kampene han spillede var for reserveholdet. Han sluttede sæsonen med fem mål i 21 kampe. Den sæson blev til hans sidste sæson for Union Berlin II. Union Berlin opløste deres reservehold den sæson.

1. FC Magdeburg

Ahmed Waseem Razeek skrev under på en 2-årig kontrakt med det nyoprykkede 3. Liga-hold 1. FC Magdeburg. Han spillede sin debutkamp mod FC Rot Weiß Erfurt d. 24. juli 2015. Han blev sendt af banen kort mod Hallescher FC d. 6. august 2015, efter at have fået sit gule kort nr. 2.

Eksterne henvisninger
 

Fodboldspillere fra FC Rot-Weiß Erfurt
Fodboldspillere fra 1. FC Union Berlin
Personer fra Berlin
Stuart Bingham

Stuart Bingham (født 21. maj 1976) er en professionel engelsk snookerspiller og tidligere verdensmester i snooker.

Han blev i 1996 amatørverdensmester i snooker. I 2006 nåede han for første gang i karrieren op blandt de 32 bedste i verden, og i 2011 nåede han i top 16.

Bingham vandt karrierens første ranking-title i Australian Goldfields Open 2011 og sin anden titel i Shanghai Masters 2014. Han fulgte successen op med, som absolut outsider, at vinde VM i Snooker 2015, en bedrift som ifølge britiske medier "fuldgjorde forandringen fra svend til kongen af The Crucible". Han blev samtidig den eneste, udover Ken Doherty, der både har vundet VM for amatører og for professionelle. Han vandt sin fjerde ranking-titel med sejren i Welsh Open 2017.

Noter

Eksterne henvisninger 

 

Snookerspillere
Sportsfolk fra England